Šarnelė
Šarnelė – kaimas Plungės rajono savivaldybėje, 4 km į šiaurės vakarus nuo Žemaičių Kalvarijos, Žemaitijos nacionaliniame parke. Išlikę daug žemaitiško tipo sodybų. Netoli Šarnelės yra Švedų piliakalnis, Šarnelės ežeras. Seniūnaitijos centras. Tai palyginti didelis, beveik 20 km² vienkieminis kaimas, garsėjantis ūksmingomis sodybomis. Kaimas yra ilgas, jame išskiriama bajoriškoji ir valstietiškoji dalis.